b'\n_START_ARTICLE_\nKanop\n_START_PARAGRAPH_\nKanop ali Kanob (gr\xc5\xa1ko \xce\x9a\xce\xac\xce\xbd\xcf\x89\xce\xb2\xce\xbf\xcf\x82, K\xc3\xa1nobos) je bil gr\xc5\xa1ki mitolo\xc5\xa1ki krmar ladje \xc5\xa1partanskega kralja Menelaja v trojanski vojni. Opisan je kot postaven mladeni\xc4\x8d in ljubljenec egip\xc4\x8danske prerokinje Teonoe, kateri nikoli ni vra\xc4\x8dal njenih \xc4\x8dustev._NEWLINE_Kanopa je, po legendi, po pristanku na egiptovski obali ugriznila ka\xc4\x8da in je umrl. Njegov gospodar Menelaj mu je v enem od izlivov Nila postavil spomenik, okoli katerega se je kasneje razvilo mesto Kanop.\n_START_SECTION_\nDrugo\n_START_PARAGRAPH_\nPo Kanopu se imenuje zvezda Kanop, najsvetlej\xc5\xa1a zvezda v ju\xc5\xbenem ozvezdju Kobilice (ladijske), ki je za Sirijem najsvetlej\xc5\xa1a zvezda no\xc4\x8dnega neba.'